Antoine Coypel
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Antoine Coypel var en fransk maler som kom tidlig til Italia, der han mottok inntrykk av den aldrende Bernini. Han oppnådde hurtig stor popularitet, og hans mange arbeider som dekoratør og historiemaler kan av og til bære preg av hastverk.
En tid var han hertugen av Orleans' offisielle maler, deretter hoffmaler og direktør for Akademiet. Et av hans hovedverker er dekorasjonene i kapellet i Versailles. Han var sterkt påvirket av italiensk maleri (Tizian, Correggio) og Rubens, og peker med sitt lettere maleri frem mot rokokkoen.Han var sønn av Noël Coypel, halvbror av Noël Nicolas Coypel og far til Charles Antoine Coypel. Les mer i Store norske leksikon kunst i Italia frem til 1900 maleriets historie rokokko